McDonnell Douglas A-4 Skyhawk

McDonnell Douglas A-4 Skyhawk er et amerikansk angrepsfly som opprinnelig var konstruert for å operere fra hangarskip. Femti år etter flytypens første flytur er flere av de nesten 3 000 produserte flyene fremdeles i drift i luftforsvaret til flere land rundt i verden. Flyet var opprinnelig kalt A4D Skyhawk og var konstruert av Douglas Aircraft Corporation, senere McDonnell Douglas, i dag Boeing.

A-4 Skyhawk har vært i kamp for USA i Vietnamkrigen, for Argentina i Falklandskrigen, for Israel i flere konflikter og for Kuwait i Gulfkrigen.

 Falklandskrigen 
Under Falklandskrigen i 1982 var A-4B og A-4C Skyhawk i kamp for det argentinske flyvåpenet. Med jernbomber senket A-4 de britiske skipene HMS «Coventry» og HMS «Antelope» og påførte RFA «Sir Galahad» (som senere ble senket av britene som krigsgrav), HMS «Glasgow», HMS «Argonaut», HMS «Broadsword» og RFA «Sir Tristram» skader. 

A-4Q Skyhawks fløy for den argentinske marinen i krigen og deltok også i angrep på britiske skip. A-4Q fly fra Río Grande, Tierra del Fuego marineflybase senket HMS «Ardent». 

Argentina tapte 22 A-4 Skyhawks (ti A-4B, ni A-4C and tre A-4Q) i den seks uker lange krigen.

 Spesifikasjoner (A-4M) 

 Tekniske data  Mannskap 1 Lengde 12,29 m  Vingespenn 8,38 m Høyde 4,57 m Vingeareal 24,16 m²  Vekt (uten last) 4 745 kg Vekt (maksimalt) 11 113 kg  Motor 1 ×  Pratt & Whitney J52-P-408A (1 × 41 kN)  Ytelser  Maksimal hastighet 1 078 km/t Rekkevidde 1 480 km Marsjhøyde 14 900 m  Klatrefart 43 m/s Bevæpning Maskinkanoner 2 × Colt Mk 12, 20 mm  

 Eksterne lenker 
 Wings Palette-fargelegging 

Kategori:Angrepsfly
Kategori:Enmotors jetdrevne luftfartøy
Kategori:Douglas-luftfartøy
Douglas A-4